例如p300就係一個喺腦機介面技術上常用嘅事件相關電位，p300反映一個受試者有將一個刺激喺心入面做分類同評估，而有研究就試過要一班受試者坐喺一個熒光幕前面，再定時定候俾一個指向上下左右是但一個方向嘅箭咀喺個熒光幕嗰度出現同快速消失，佢哋叫班受試者淨係留意其中一個方向嘅箭咀，一路監察住佢哋個腦有冇p300出現，結果發現，喺呢個情況下，p300可以攞嚟可靠噉控制一件物體郁嘅方向。